Not a single Muslim died of coronavirus in China.
सोशल मीडिया पर वायरल एक पोस्ट के जरिए यह दावा किया जा रहा है कि जहां चीन में कोरोना वायरस ने इतनी तबाही मचाई हुई है, वहीं वहां मरने वालों में एक भी व्यक्ति मुसलमान नहीं है. वायरल पोस्ट में एक आर्टिकल का लिंक शेयर किया गया है जिसका शीर्षक है- करोना से चीन में एक भी मुसलमान की मौत नहीं हुई है: चीन में अब लोगों के हुजूम नमाज पढ़ने आ रहे हैं: रिपोर्ट_video., , इंडिया टुडे एंटी फेक न्यूज वॉर रूम (AFWA) ने पड़ताल में पाया कि वायरल हो रहा दावा भ्रामक है. चीन में कोरोना वायरस से मरने वालों की संख्या तीन हजार के पार पहुंच गई है, हालांकि चीन की तरफ से ऐसा कोई बयान नहीं आया है कि मरने वालों में एक भी मुसलमान नहीं है. न ही मरने वालों के नामों की सूची जारी की गई है., worldometers.info  के अनुसार चीन के अलावा ईरान में 1200 से ज्यादा लोगों की मौत कोरोना वायरस से हो चुकी है और ईरान में मुसलमानों की आबादी ज्यादा है., वायरल फेसबुक पोस्ट में teesrijungnews नामक न्यूज वेबसाइट के एक आर्टिकल का लिंक शेयर किया गया है. इस आर्टिकल में सच बोलने और हमेशा ईमानदार रहने के बारे में बातें लिखी गई हैं, हालांकि इसमें आखिर में जाकर यह बात भी लिखी है कि चीन में कोरोना वायरस से एक भी मुसलमान की मौत नहीं हुई है., आर्टिकल में कुछ लोगों के सड़क पर नमाज पढ़ते हुए लोगों का वीडियो भी लगाया गया है. यह वीडियो चीन का ही है, लेकिन यह करीब चार साल पुराना वीडियो है. इस वीडियो पर आजतक की फैक्ट चेक रिपोर्ट यहां पढ़ी जा सकती है., यहां गौर करने वाली बात यह है कि आर्टिकल में न तो किसी रिपोर्टर का नाम दिया गया है और न ही इसमें इस दावे की पुष्टि करती किसी रिपोर्ट या स्टेटमेंट का जिक्र किया गया है. इस वेबसाइट पर अबाउट अस का कोई पेज नहीं है. वेबसाइट का फेसबुक पेज और ट्विटर हैंडल भी डिलीट किया जा चुका है. ऐसे में इस वेबसाइट पर छपी खबर की सत्यता पर यकीन करना मुश्किल है., जितने कौवे उतनी बड़ी झूठ, Copyright© 2020 T.V. Today Network Limited. For reprint rights: Syndications Today.
फैक्ट चेक: क्या चीन में कोरोना वायरस से नहीं हुई एक भी मुसलमान की मौत? - Fact check due to corona virus not killed single muslim in china viral post - AajTak